*Proiect*

**GUVERNUL REPUBLICII MOLDOVA**

**HOTĂRÎREA nr. \_\_\_\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_2018**

**Chişinău**

**cu privire la aprobarea Regulamentului sanitar privind**

**normativele de emitere a zgomotului și vibrației**

**la desfăşurarea activităților de comerț interior**

În temeiul art. 6 alin. (2) și 35 din Legea nr.10/2009 privind supravegherea de stat a sănătăţii publice (Monitorul Oficial al Republicii Moldova, 2009, nr.67, art.183), art. 216 din Legea nr.231/2010 cu privire la comerțul interior (Monitorul Oficial al Republicii Moldova, 2010, nr.206-209, art.681), Guvernul HOTĂRĂŞTE:

1. Se aprobă Regulamentul sanitar privind privind normativele de emitere a zgomotului și vibrației la desfăşurarea activităților de comerț interior**, (se anexează).**

3. Prezenta hotărîre intră în vigoare la expirarea a 6 luni de la data publicării în Monitorul Oficial al Republicii Moldova.

4. Controlul asupra executării prezentei hotărîri se pune în sarcina Agenției Naționale pentru Sănătate Publică.

**PRIM-MINISTRU PAVEL FILIP**

**Contrasemnează:**

**ministrul sănătăţii,**

**muncii și protecției sociale Silvia RADU**

**ministrul economiei**

**și infrastructurii Chiril GABURICI**

Aprobat

prin Hotărîrea Guvernului

nr.\_\_\_\_\_ din\_\_\_\_\_\_\_\_\_\_\_2018

**REGULAMENTUL SANITAR**

**privind normativele de emitere a zgomotului și**

**vibrației la desfăşurarea activităților de comerț interior**

1. **Dispoziţii generale**

1. Regulamentul sanitar privind normativele de emitere a zgomotului și vibrației la desfăşurarea activităților de comerț interior (în continuare - Regulament) stabilește nivelurile admise ale zgomotului și vibrației pentru populație la desfăşurarea activităților de comerț interior de către unităţile comerciale.

2. Prevederile prezentului Regulament au scopul de a asigura condiții inofensive de trai a populației în cazurile desfăşurării activităților de comerț interior de către unităţile comerciale, amplasate în edificiile blocurilor locative, publice, anexate la ele şi pe teritoriul zonelor rezidențiale a localităţilor urbane şi rurale.

3. Regulamentul menționat se aplică pentru toate persoanele fizice și juridice, indiferent de tipul de proprietate și forma organizatorico-juridică, care desfăşoară activități în domeniul comerţului interior.

4. În sensul prezentului Regulament, termenii și expresiile de mai jos au următoarele semnificații:

***zgomot penetrant -*** zgomotul care apare în exteriorul unei încăperi şi pătrunde în aceasta prin aer, elemente de construcţii a încăperii, sisteme de ventilare, rețelele de alimentare cu apă şi încălzire;

***zgomot permanent -***  zgomotul, al cărui nivel variază în timp cu maxim 5 dBA la măsurarea pe caracteristica temporală „lent" a sonometrului, conform SM EN 61672-1:2016;

***zgomot nepermanent -***  zgomotul, al cărui nivel variază în timp cu peste 5 dBA la măsurarea pe caracteristica temporară „lent" a sonometrului, conform SM EN 61672-1:2016;

***nivelul presiunii sonore de octavă -*** nivelul de presiune sonoră în banda frecvenţelor de octavă, care se măsoară în dB;

***nivel sonor -***  suma energetică a nivelurilor presiunii sonore de octavă a zgomotului în gama normată de frecvenţe, corectat după caracteristica de frecvenţă A a sonometrului, care se măsoară în dBA;

***nivel sonor echivalent (în energie) -*** nivel sonor al zgomotului permanent, care are aceeaşi valoare medie pătratică a presiunii sonore ca şi zgomotul nepermanent evaluat pe durata unui interval de timp anumit, care se măsoară în dBA;

***nivel sonor maxim -*** nivelul sonor al zgomotului nepermanent care corespunde indicaţiei maxime a sonometrului de măsurare directă la citirea vizuală a rezultatelor măsurărilor efectuate, care se măsoară în dBA;

***zgomot tonal -*** zgomotul, în spectrul căruia se află tonalităţi discrete bine auzite. Caracterul tonal al zgomotului se stabileşte prin măsurarea în benzile de frecvenţe de 1/3 octavă la depăşirea nivelului într-o bandă faţă de cele vecine cu minim de 10dB;

***vibrație mecanică -*** mișcare periodică a unor corpuri rigide într-un sistem mecanic, efectuată în jurul unei poziții de echilibru cu frecvență relativ înaltă și amplitudine mică;

***vibrație transmisă întregului corp -*** vibrație mecanică transmisă întregului corp;

***interval de timp de evaluare***  - interval de timp pe durata căruia este raportată evaluarea zgomotului: de zi – de la 700 pînă la 2300; de noapte – de la 2300 pînă la 700.

1. **Parametrii și unitățile de măsurare a zgomotului și vibrației**

5. Parametrii și unitățile de măsurare a zgomotului permanent sînt: nivelele de presiune sonoră (L) în benzile de octavă cu frecvențe medii geometrice 31,5; 63; 125; 250; 500; 1000; 2000; 4000 și 8000 Hz, care se măsoară în dB și nivelul presiunii sonore ponderat pe întreaga bandă a frecvențelor menţionate, care se măsoară în dBA.

6. Parametrii și unitățile de măsurare a zgomotului nepermanent (intermitent, oscilant în timp) sînt: nivelul echivalent de presiune sonoră (LAechiv) în benzile de frecvențe de octavă cu frecvențe medii geometrice 31,5; 63; 125; 250; 500; 1000; 2000; 4000 și 8000 Hz, care se măsoară în dBA şi nivelul maxim de zgomot ponderat pe aceleași frecvențe (LA max), care se măsoară în dBA.

7. Parametrii și unitățile de măsurare a vibrației mecanice în clădirile locative și publice este vibroaccelerația medie pătratică ponderată pe banda frecvenţelor 0,5-80 Hz (r.m.s.), care se măsoară în m/s2.

1. **Efectuarea investigațiilor și măsurarea nivelului de zgomot și al vibrației**

8. Investigațiile instrumentale ale zgomotului în încăperile locative, publice, pe teritoriul zonei locative și evaluarea rezultatelor se efectuează în conformitate cu:

1) SM SR ISO 1996-1:2013 Acustică. Descrierea, măsurarea și evaluarea zgomotului din mediul ambiant. Partea 1: Mărimi fundamentale și metode de evaluare;

2) SM SR ISO 1996-2:2013 Acustică. Descrierea, măsurarea și evaluarea zgomotului din mediul ambiant. Partea 2: Determinarea nivelurilor de zgomot din mediul ambiant.

9. Investigațiile instrumentale a vibrației mecanice în clădirile locative și publice se efectuează în conformitate cu:

1) SM SR ISO 2631-1:2012 Vibrații și șocuri mecanice. Evaluarea expunerii umane la vibrații globale ale corpului. Partea 1: Cerințe generale.

2) SM ISO 2631-2:2017 Vibrații și șocuri mecanice. Evaluarea expunerii umane la vibrații globale ale corpului. Partea 2: Vibrații în interiorul clădirilor (1Hz până la 80 Hz).

10. Normativele de emitere a zgomotului și vibrației la desfășurarea activităților de comerț interior sînt expuse în anexele nr.1 și nr.2 la prezentul Regulament.

11. Se interzice amplasarea unităţilor comerciale care utilizează deservirea muzicală (discobaruri, săli de festivităţi şi alte unităţi similare) în blocuri locative, instituţii de învăţămînt, instituţii medicale sau în locaşuri de cult.

12. Unităţile comerciale care utilizează deservirea muzicală (discobaruri, săli de festivităţi şi alte unităţi similare) sînt obligate să aplice măsurile necesare de izolaţie fonică în vederea respectării normativelor  admise de emitere a zgomotului şi a vibraţiei pentru a nu crea disconfort locatarilor din zona sau localitatea în care sînt amplasate.

13. Măsurarea nivelului de zgomot şi al vibraţiei este efectuată, la cererea persoanei fizice sau juridice interesate, de către:

1) Agenția Națională pentru Sănătate Publică;

2) subdiviziunile abilitate ale autorităţii administraţiei publice locale;

3) laboratoarele şi instituţiile acreditate în conformitate cu legislaţia;

4) executorul judecătoresc, conform art. 25 din Codul de executare.

14. Agenţii economici, indiferent de tipul de proprietate, activitatea cărora este legată de surse de poluare fixă sau mobile sunt obligaţi să asigure măsurile de izolare a surselor generatoare de zgomote şi vibraţii şi de protecţie fonică a populaţiei, să nu admită depăşirea limitelor admise de zgomote şi vibraţii.

**Anexa nr.1**

**la Regulamentul sanitar privind normativele**

**de emitere a zgomotului și vibrației la**

**desfăşurarea activităților de comerț interior**

**Nivelele admise de presiune sonoră, nivelele sonore, nivelele sonore echivalente şi maxime ale zgomotului ce**

**pătrunde în încăperile locative, publice şi pe teritoriul zonei rezidențiale**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| № | Destinaţia încăperilor sau teritoriului | Ora zilei | Nivelele de presiune sonoră, dB în zonele de octavă cu frecvenţe medii geometrice, Hz | | | | | | | | | Nivelele sonore LA şi nivelele sonore echivalente LАechiv, dBA | Nivelele sonore maxime LAmax, dBA |
| 31,5 | 63 | 125 | 250 | 500 | 1000 | 2000 | 4000 | 8000 |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| 1. | Camere de locuit ale apartamentelor | 700 -2300  2300 - 700 | 79  72 | 63  55 | 52  44 | 45  35 | 39  29 | 35  25 | 32  22 | 30  20 | 28  18 | 40  30 | 55  45 |
| 2. | Camere de locuit ale căminelor | 700 -2300  2300 - 700 | 83  76 | 67  59 | 57  48 | 49  40 | 44  34 | 40  30 | 37  27 | 35  25 | 33  23 | 45  35 | 60  50 |
| 3. | Încăperi de locuit ale hotelelor:   * hotele care au conform clasificării internaționale cinci și patru stele | 700 -2300  2300 - 700 | 76  69 | 59  51 | 48  39 | 40  31 | 34  24 | 30  20 | 27  17 | 25  14 | 23  13 | 35  25 | 50  40 |
|  | * hotele care au conform clasificării internaționale trei stele | 700 -2300  2300 - 700 | 79  72 | 63  55 | 52  44 | 45  35 | 39  29 | 35  25 | 32  22 | 30  20 | 28  18 | 40  30 | 55  45 |
|  | * hotele care au conform clasificării internaționale mai puțin de trei stele | 700 -2300  2300 - 700 | 83  76 | 67  59 | 57  48 | 49  40 | 44  34 | 40  30 | 37  27 | 35  25 | 33  23 | 45  35 | 60  50 |
| 4. | Încăperi de locuit ale caselor de odihnă, pensionatelor, caselor-internate pentru persoanele în etate și cele cu nevoie speciale, încăperi pentru somn din instituțiile preșcolare și școlile-internat | 700 -2300  2300 - 700 | 79  72 | 63  55 | 52  44 | 45  35 | 39  29 | 35  25 | 32  22 | 30  20 | 28  18 | 40  30 | 55  45 |
| 5. | Saloane de spitale şi sanatorii | 700 -2300  2300 - 700 | 76  69 | 59  51 | 48  39 | 40  31 | 34  24 | 30  20 | 27  17 | 25  14 | 23  13 | 35  25 | 50  40 |
| 6. | Clase, cabinete de studii, auditorii ale instituţiilor de învăţământ pentru copii și tineret |  | 79 | 63 | 52 | 45 | 39 | 35 | 32 | 30 | 28 | 40 | 55 |
| 7. | Teritoriile adiacente clădirilor spitalelor, sanatoriilor | 700 -2300  2300 - 700 | 83  76 | 67  59 | 57  48 | 49  40 | 44  34 | 40  30 | 37  27 | 35  25 | 33  23 | 45  35 | 60  50 |
| 8. | Teritoriile adiacente clădirilor de locuit, caselor de odihnă, caselor-internat, pentru persoane în etate şi invalizi | 700 -2300  2300 - 700 | 90  83 | 75  67 | 66  57 | 59  49 | 54  44 | 50  40 | 47  37 | 45  35 | 44  33 | 55  45 | 70  60 |
| 9. | Teritoriile adiacente clădirilor instituțiilor medico-sanitare, preșcolare și școlare, terenurilor de odihnă ale cartierelor locative | - | 90 | 75 | 66 | 59 | 54 | 50 | 47 | 45 | 44 | 55 | 70 |
| Notă: 1. Nivelele admise de zgomot în încăperi specificate în pozițiile 1-6 se referă numai la zgomotul ce pătrunde din alte încăperi şi din exterior.  2. Nivelele admise de zgomot în încăperi de la sursele exterioare, specificate în pozițiile 1-6 sînt stabilite în condiția de asigurare a schimbului de aer normat, adică în lipsa sistemului de ventilare forțată sau de condiționare a aerului, trebuie respectate cu condiția oberlihturilor deschise sau a altor dispozitive, care asigură aportul de aer.  3. În cazul zgomotului tonal sau impulsiv, nivelele admise trebuie adoptate cu 5 dB (dBA) mai mici de valorile specificate în prezenta anexă.  4. Nivelele admise de zgomot de la sistemele de ventilare, condiționare a aerului și încălzire cu aer, precum și de la pompele sistemelor de încălzire, alimentare cu apă, utilajul şi instalaţiile frigorifice ale întreprinderilor de comerț și alimentare publică trebuie adoptate cu 5 dB (dBA) mai mici de valorile specificate în prezenta anexă. În acest caz corecția la tonalitatea zgomotului nu se ia în considerare. | | | | | | | | | | | | | |

**Anexa nr. 2 la Regulamentul sanitar privind normativele**

**de emitere a zgomotului și vibrației la**

**desfăşurarea activităților de comerț interior**

**Valorile admise ale vibrației în încăperile locative și publice**

|  | Valorile admise | |
| --- | --- | --- |
| Vibroaccelerația în direcțiile Х, Y, Z | |
| m/s2 \* 10-3 | dB |
| Vibroaccelerația ponderată, **aw** | 4,0 | 72 |
| Notă: Pentru vibrația nepermanentă măsurată în dB, nivelurile admise se micşorează cu 10dB, iar pentru cea măsurată în m/s2 - se înmulțeşte cu coeficientul 0,32. | | |